A Pieris brassicae wollastoni ye una subespecie de pilazana, endemica d'a isla de Madeira. Puet tener una grandaria d'entre 55 y 65 milimetros. As suyas alas son de color blanca con una faixa prou ampla y a parti superior d'istas de color negra. O suyo habitat natural son as laurisilvas u selvas de laurelers. Considerando que a zaguera vegada que se capturó un eixemplar estió en 1977 y que nunca no s'ha tornato a trobar, ye una especie estremadament rara u posiblement extincta. Una razón d'ista desaparición puet estar un virus que apareixió dimpués d'a introducción en a isla d'a Pieris rapae en a decada de 1950. O nombre en latín se metió en honor de Thomas Vernon Wollaston, un entomolochista que descubrió prous insectos en Madeira.